प्रेम सम्बन्धका कारण चर्चामा आएको अर्को जोडी हो रानी मुखर्जी र निर्देशक आदित्य चोपडा । यशराज फिल्म्सका उतराधिकारी आदित्यले आफ्नो पहिलो श्रीमतीलाई सम्बन्ध विच्छेद दिई सक्नु भएको छ । रानी र आदित्यले चाडै बिहे गर्ने बताइएको छ । कमेडी चलचित्र ९९ मा सँगै अभिनय गरेपछि नायिका सोहा अली खान र नायक कुणाल खेमुबीच बढेको प्रेमले बिहेको रूप लिने भएको छ तर यी दुईको चर्चा कतै भएको पाइँदैन । सैफ अली खानकी बहिनी सोहा चलचित्रमा त्यति सफल हुन सक्नु भएको छैन । नायिका सृति हसन र नायक सिद्धार्थ चलचित्र स्ट्राइकरको पि्रमियरमा सँगै देखा पर्नु भएको थियो । त्यसयता यो जोडी कुनै सार्वजनिक कार्यक्रममा देखा परेको छैन तर भित्रभित्रै सम्बन्ध भने कायम छ ।
